Ander Caballero

Ander Caballero Barturen (Bilbo, Bizkaia, 1979) bizkaitar kontsultorea, ahokularia eta politikaria da. 2024tik Eusko Jaurlaritzako Kanpo Harremanetarako eta Euskadi Globaleko idazkari nagusia da.

Hori baino lehen, Eusko Jaurlaritzako Euskadiren Estatu Batuetako ordezkaria izan zen (2013-2018).

 Bizitza 
Zuzenbidean lizentziatura lortu zuen Deustuko Unibertsitatean (2005). Ondoren, kanpo merkataritzan graduondoko titulua lortu zuen Euskal Herriko Unibertsitatean (2006) eta nazioarteko merkataritzan goi titulua Bilboko Merkataritza Ganberan (2006).

Horrez gain, Administrazio Publikoan masterra (MPA) lortu zuen Harvardeko Unibertsitatean 2019 urtean.

2003 eta 2006 artean kontabilitate eta zerga aholkularia izan zen Alkarlan Gestión-en Bilbon. Ondoren nazioarteko merkataritza aholkularia izan zen OFECOME-n Dubain (Arabiar Emirerri Batuak) (2006-2008). Esportazio kudeatzailea moduan egon zen Fagor Electrodomésticosen Arrasaten (2008-2009). 2009 eta 2011 urteen artean operazio zuzendaria izan zen Progenika Middle East enpresan Dubain eta 2011tik 2013ra operazio zuzendaria izan zen Progenika enpresan Bostonen.

 Ibilbide politikoa 
2013 urtean Eusko Jaurlaritzako Euskadiren Estatu Batuetako ordezkari izandatu zuten, 2018 urtera arte egonik. 2024an Eusko Jaurlaritzako Kanpo Harremanetarako eta Euskadi Globaleko idazkari izendatu zuten.

Horrez gain, euskara irakasle bezala aritu zen New Yorkeko Eusko Etxean eta New England Basque Clubeko presidenteorde eta zuzendari ere izan da.

 Bizitza pertsonala 
2013 urtetik Bostonen bizi da bere familiarekin.

 Erreferentziak 

 Ikus, gainera 

 Imanol Pradales

 Kanpo estekak 

Kategoria:Bilbotarrak
Kategoria:Bizkaiko politikariak
Kategoria:Jelkideak
Kategoria:Deustuko Unibertsitateko ikasleak